钦定古今图书集成/明伦汇编/氏族典/第298卷 > 《廖用贤尚友录》 > 姜谟
## 钦定古今图书集成/明伦汇编/氏族典/第298卷 > 《廖用贤尚友录》 > 姜谟

按《唐书姜谟传》，“谟，秦州上邽人。隋大业末为晋阳长。
高祖在太原，谟深自结。及大将军府建，引为司功参
军。从平霍邑、绛郡，进平长安，除相国胄曹参军，长道
县公。薛举寇秦州，以谟山西豪望，诏安抚陇外。乃与
窦轨出散关，下河池、汉阳，遇薛举，与战败，召为员外
散骑常侍。后仁杲平，擢秦州刺史。谟至，抚边俗以恩”
信，盗贼衰止。改守陇州，以老去职。卒，谥曰“安。”